open-index/open-wikipedia-markdown huggingface dataset:
Jean-Léon Gérôme

**Jean-Léon Gérôme** (* 11. máj 1824, Vesoul, Francúzsko - † 10. január 1904, Paríž) bol francúzsky maliar a sochár 19. storočia, ktorého maliarske dielo tvoria prevažne historické scény a portréty.

## Život a dielo
Narodil sa vo Vesoule (Haute-Saône) 11. mája 1824. O maľovanie sa zaujímal už od detstva a na základnej škole patril medzi najnadanejších žiakov. V roku 1841 začal študovať v Paríži a pracoval pod vedením Paula Delachora, ktorého neskôr sprevádzal do Talianska (1844-1845). Prvý väčší úspech získal pri svojom návrate do Francúzska, kedy vystavil v Parížskom salóne obraz *Kohúti zápas*, ktorý získal bronzovú medailu. Ďalšie skvelé diela vystavil v roku 1848 a to konkrétne obrazy *Panna s Ježišom, Svätý Ján a Anacreon* a *Bacchus a Cupid*. Medzi ďalšie vystavované diela patrila aj *Paestum* (1852) alebo *An idyla* (1853).

V roku 1854 sa Gérôme vydal na cesty po Turecku a po Dunaji, v roku 1857 navštívil Egypt.

## Iné projekty

## Externé odkazy
* Jean-Léon Gérôme na Artcyclopedii

## Zdroj

Kategória:Francúzski maliari
Kategória:Francúzski portrétni maliari
Kategória:Vyučujúci na École nationale supérieure des beaux-arts
Kategória:Absolventi École nationale supérieure des beaux-arts
Kategória:Členovia Académie des beaux-arts
Archipelagos

**Archipelagos** (zastarano aj **archipelagus** či **archipel(ág)**) môže byť:
* more s ostrovmi, ostrovná oblasť (aj s morom), pozri more a ostrov
* Egejské more resp. jeho ostrovný svet

## Pozri aj
* archipelág
Lipa veľkolistá

**Lipa veľkolistá** (*Tilia platyphyllos*)  je strom z čeľade slezovité (*Malvaceae*).

## Opis
Dorastá do výšky 40 metrov, kôra má šedú farbu. Kvety sú žltkasté.

## Použitie
Lipa je považovaná za liečivú rastlinu. Z kvetov sa robí napríklad čaj, ktorý posilňuje imunitný systém.

## Významné stromy
* Viac ako 700ročná Lipa kráľa Mateja v Bojnickom zámku.

## Galéria

Tilia platyphyllos Sturm61.jpg|Lipa veľkolistá
Tilia platyphyllos(02).jpg|Listy lipy veľkolistej
Tilia platyphyllos.jpg|Kvety lipy veľkolistej


## Iné projekty

veľkolistá
Kategória:Slezovité
Kategória:Liečivé rastliny
Kategória:Flóra na Slovensku
Kategória:Listnaté stromy
Fonseca (záliv)

thumb|Záliv Fonseca (''satelitná snímka'')
**Fonseca** (šp.: *Golfo de Fonseca*) je záliv v Tichom oceáne, na západnom pobreží Strednej Ameriky. O jeho pobrežie sa delia Salvádor (29 km), Honduras (185 km) a Nikaragua (47 km). V zálive sa nachádza niekoľko malých ostrovov. Najväčší z nich je El Tigre, ktorý patrí Hondurasu. 

## Prírodné podmienky
Záliv Fonseca je plytká depresia na tichomorskej strane stredoamerickej šije o rozlohe približne 3200 km².  

Približne 80% z celkového ročného úhrnu zrážok (1400–1600 mm) spadne v období dažďov, ktoré trvá od mája do novembra. Teploty sa tu pohybujú medzi 25 až 30 °C, pričom marec a apríl sú najteplejšie a november a december najchladnejšie mesiace. 
 
Typickým porastom miestnych mokraďových ekosystémov je mangrovník. V zálive žijú početné druhy morských živočíchov, ako napríklad kraby a krevety.

Tradičným zdrojom obživy je chov dobytka, rybolov, chov kreviet a ťažba morskej soli. 

## Dejiny

Ostrovy nachádzajúce sa v zálive boli dlho predmetom sporu všetkých troch štátov, ktorým patrí pobrežie. V roku 1992 Medzinárodný súdny dvor stanovil, že právo plavby majú všetky tri štáty, zatiaľ čo Salvádoru pririekol ostrovy Meanguera a Meanguerita a Hondurasu ostrov El Tigre.

Kategória:Zálivy Tichého oceánu
Xoanón

[thumb|soška bohyne [Artemis (bohyňa)|Artemis z Efezu]]
**Xoanóny** (z gr.xeó- vyrezávať, otesávať) sú najčastejšie drevené, ale tiež kamenné, príp. slonovinové sochy božstiev z archaického obdobia gréckej civilizácie. Vytvárali sa približne od 8. stor. pred Kr. do začiatku tzv. daidalského štýlu, na ktorý mali vplyv. 

Drevené sochy boli vytvárané z pňov stromov olivovníka, boli len nahrubo otesané, mali oválnu hlavu a naznačené oči, nos a ústa. Nahrubo pritesané boli aj ramená a nohy. Xoanóny boli určené na prísne frontálny pohľad. Sochy boli často povrchovo upravované farbami, prípadne zlátením. Niekedy mali sochy aj prídavky s plechu a ušľachtilého kovu. Neskôr vplyvom antropomorfizácie božstiev postupne pridávané tvary, približujúce sa ľuďom. 

Hoci umenie už výrazne pokročilo v stvárnení ľudského tela, uctievali sa tieto sochy napriek svojej archaickosti a primitívnosti až do klasického obdobia, ako mimoriadne vzácne pamiatky. Príkladom je Aténina socha z olivového dreva v chráme Erechteion na aténskej Akropole, ktorá sa podľa báje zniesla z neba. K tejto soche smerovala počas Veľkých panatenájskych slávností procesia, prinášajúca novo utkanú šafránovú rízu (cirkevné slávnostné rúcho - peplos ) do ktorej ju obliekli. 

Všetky xoanóny boli opradené legendami o svojom zázračnom vzniku, preto boli vo veľkej úcte. Postupne boli však nahradzované dokonalejšími mramorovými sochami a boli vytláčané na okraj chrámov, neskôr prenesené do menej významných druhoradých chrámov, menej dôležitých bohov. 

Vďaka materiálu z ktorého boli zhotovené sa nám nezachovali, sú o nich však písomné zmienky.

## Iné projekty

Kategória:Náboženské symboly
Kategória:Dejiny Grécka
Henry Hudson

**Henry Hudson** (12. september 1570 – † 1611) bol anglický moreplavec a objaviteľ.

## Životopis
Presné miesto narodenia, ani jeho mladosti nie je známe. Predpokladá sa však, že sa narodil v Londýne a už v mladosti sa začal plaviť na lodiach. Miesto a čas smrti možno tiež len približne odhadnúť, podľa roku a miesta, kde bol vysadený na čln vzbúrenou posádkou svojej lode.

V roku 1607 bol vyslaný anglickou *Moskovskou obchodnou spoločnosťou* na výpravu severným smerom, aby sa pokúsil objaviť severnú morskú cestu do Ázie. Pri tejto ceste sa pravdepodobne dostal len  od severného pólu a objavil aj ostrov Jan Mayen.
left|thumb|Obraz, vykresľujúci Hudsona, jeho syna a niekoľko členov posádky, vysadených na čln po vzbure. Skutočná Hudsonova podoba ale nie je známa.
V roku 1609 sa vydal na ďalšiu výpravu v službách holandskej Východoindickej spoločnosti. Opäť sa pokúsil plávať pozdĺž severného pobrežia Ruska, ale zastavil ho ľad. Preto preplával Atlantik a pokúsil sa nájsť cestu okolo severnej Ameriky. Pretože ani táto cesta sa nevidela priechodná, zabočil k juhu a pri dnešnej rieke Hudson založil základy Nového Amsterdamu.

V roku 1610 vyplával na ďalšiu výpravu, tentoraz pod anglickou vlajkou. Pokúsil sa opäť hľadať cestu okolo severnej Ameriky. Na lodi *Discovery* objavil dnešný Hudsonov záliv a domnieval sa, že je už na Tichom oceáne. Po niekoľkých mesiacoch prieskumu tu bol nútený prezimovať. 

V júni 1611 vypukla na jeho lodi vzbura. Hudson bol spolu so svojim sedemnásťročným synom a siedmimi ďalšími členmi posádky vysadený na čln a ponechaný osudu. Nie sú o ňom známe žiadne ďalšie správy. Zvyšok posádky sa pokúsil vrátiť domov, čo sa podarilo po mnohých ďalších peripetiách len ôsmim námorníkom. Za vzburu však neboli potrestaní – stali sa cenným zdrojom informácií pre ďalšie výpravy.

## Iné projekty

## Externé odkazy
* Henry Hudson na US-History.com (po anglicky)

Kategória:Narodenia v 1570
Kategória:Úmrtia v 1611
Kategória:Objavitelia
Kategória:Polárnici
Kategória:Hudsonov záliv
Guitar World

**Guitar World** je americký hudobný časopis venovaný gitaristom. Jeho náplňou sú originálne rozhovory, recenzie albumov. Vychádza trinásťkrát do roka (každý mesiac a trináste, prázninové číslo)  

Prvé číslo časopisu vyšlo v júli 1980; na jeho obale sa objavil bluesový gitarista Johnny Winter. Vo svojej 27 ročnej histórii *Guitar World* priniesol rozhovory s najvplyvnejšími rockovými gitaristami: Jimmy Page, Tom Morello, John Frusciante, David Gilmour, Angus Young, Ace Frehley, Tony Iommi, Ritchie Blackmore, Joe Satriani, Slash, Eric Clapton, Steve Vai, Zakk Wylde, Dimebag Darrell, Joe Perry, a Eddie Van Halen.

## 100 najlepších gitarových sól
Desať najlepších z rebríčka 100 najlepších gitarových sól časopisu Guitar World:

# „Stairway to Heaven“ - Led Zeppelin, gitarista Jimmy Page
# „Eruption“ - Van Halen, gitarista Eddie Van Halen
# „Free Bird“ - Lynyrd Skynyrd, gitaristi Allen Collins a Gary Rossington
# „Comfortably Numb“ - Pink Floyd, gitarista David Gilmour
# „All Along the Watchtower“ - The Jimi Hendrix Experience, gitarista Jimi Hendrix
# „November Rain“ - Guns N’ Roses, gitarista Slash
# „One“ - Metallica, gitarista Kirk Hammett
# „Hotel California“ - The Eagles, gitaristi Joe Walsh a Don Felder
# „Crazy Train“ - Ozzy Osbourne, gitarista Randy Rhoads
# „Crossroads“ - Cream, gitarista Eric Clapton

## Referencie


## Externé odkazy
*''Guitar World''
*Časopis Guitar World odhalil tajomstvá hry Jimiho Hendrixa

Kategória:Časopisy v USA
Kategória:Hudobné rebríčky
El Tigre

**El Tigre** môže byť:

* časť metropolitnej oblasti Buenos Aires v Argentíne
* mesto vo Venezuele, pozri El Tigre (Venezuela)
* sopka v Salvádore, pozri El Tigre (sopka)

## Pozri aj
* ostrov Isla el Tigre v Hondurase
Amapala

**Amapala** je obec v departmente Valle v Hondurase. Je administratívnym strediskom ostrova El Tigre a patria pod ňu aj ďalšie ostrovčeky v zálive Fonseca, z ktorých jediný celoročne obývaný je Isla Comandante. Vďaka hlbokému dnu, aj napriek nedostatku modernej infraštruktúry bola Amapala dlho hlavným prístavom Hondurasu v Tichom oceáne.

Koncom 19. storočia ju nahradil prístav San Lorenzo na pobreží kontinentu.

Do Amapaly premávajú z kontinentálnej časti Hodnurasu člny z Coyolita, ktoré je približne 30 km od San Lorenza.

Amapala bola krátko aj sídelným mestom Veľkej stredoamerickej republiky (november – december 1898). 

Kategória:Geografia Hondurasu
Nišinošima

**Nišinošima** je menší,  široký ostrov vulkanického pôvodu pod správou Japonska, nachádzajúci sa v Tichom oceáne. Vznikol spojením niekoľkých menších ostrovčekov, vytvorených počas erupcie v roku 1974. Ostrov je centrálny vrchol masívneho podmorského vulkánu, ďalšie vyčinevajúce relikty sa nachádzajú v jeho okolí.

## Externé odkazy
* www.volcano.si.edu – ostrov Nišinošima na Global Volcanism Program 

Kategória:Ostrovy Japonska
Kategória:Sopky Japonska
Kategória:Kaldery
Izochorický dej

**Izochorický dej** je termodynamický dej, prebiehajúci pri konštantnom objeme tepelnej sústavy. Pre izochorický dej je V = \mbox{konst}, teda \mathrm{d}V = 0.

Pri dej v ideálnom plyne ze stavovej rovnice platí Charlesov zákon
:\frac{p}{T} = \mbox{konst},
kde p je tlak a T je termodynamická teplota plynu. Pri izochorickom deji je teda podiel tlaku a teploty ideálneho plynu stály.

## Izochora
thumb|right|Izochora.
Závislosť tlaku a objemu pri izochorickom deji je v p-V diagrame vyjadrená priamkou rovnobežnou s osou *p*. Táto priamka sa nazýva **izochora**.

## Vzťahy
Keďže sa pri izochorickom deji nemení objem V, bude podľa prvého termodynamického zákona platiť vzťah
:\delta Q=\mathrm{d}U,
kde Q je teplo a U je vnútorná energia.

Pretože \delta A=p\mathrm{d}V je práca vykonaná plynom (dodaná plynu), dá sa povedať, že \delta A=0. To znamená, že pri izochorickom deji plyn nevykonáva (ani neprijíma) žiadnu prácu. 

Pri izochorickom deji je všetko dodané (alebo odovzdané) teplo použité na zvýšenie (zníženie) vnútornej energie U.

Teplo dodané plynu zvýši jeho teplotu o \Delta T. Ku kvantifikovaniu tohoto tepla použíjeme molárnu tepelnú kapacitu pri stálom objeme C_V, teda
:\delta Q = nC_V\mathrm{d}T = \mathrm{d}U,
kde n je látkové množstvo.
Integráciou dostaneme
:Q = nC_V(T_2-T_1) = U

Vzťah pre entropiu pri izochorickom deji môžeme potom rozpísať v tvare
:\Delta S = nC_V\ln{\frac{T_2}{T_1}} = nC_V\ln{\frac{p_2}{p_1}}

Ak sústave pri izobarickom deji dodáme rovnaké množstvo tepla ako pri izochorickom deji, bude prírastok teploty plynu pri izobarickom deji menší než pri izochorickom deji. Pre molárne tepelné kapacity teda platí C_p>C_V.

Vzťah medzi C_p a C_V určuje Poissonova konštanta a Mayerova rovnica.

## Pozri aj

* Termodynamický dej
* Charlesov zákon
* Termodynamika

Kategória:Termodynamické deje
DB2

**DB2** je relačná databáza firmy IBM, ktorá je dostupná vo viacerých verziách alebo licenčných dohodách. Nakonfigurovaním verzie s redukovanými vlastnosťami IBM dovoľuje zákazníkom neplatiť za vybrané vlastnosti, ktoré nepotrebujú. Vzorové edície zahŕňajú Express, Workgroup a Enterprise Edíciu. Najviac sofistikovaná edícia na Linux/UNIX/Windows je DB2 Data Warehouse Enterprise Edition (DB2 DWE). Táto edícia určená pre zmiešané pracovné zaťaženie (OLTP a dátové skladovanie) alebo business intelligence (BI) implementácie. DB2 DWE zahŕňa rozličné *BI* črty ako ETL, data mining, OLAP, a in-line analytics.

DB2 pre z/OS je dostupná pod jej vlastnými licenčnými podmienkami. Začínajúc verziou 8, IBM prinesla DB2 pre z/OS a ostatné platformy navzájom zblížila (predtým tu boli významné rozdiely v SQL slovníkoch, napríklad). DB2 pre z/OS má niektoré exkluzivity – znateľné Multi-Level Security (MLS), extrémne veľké rozmery tabuliek a hardvérovo asistovaná kompresia – kvôli špecíalnemu prostrediu a požiadavkám zákazníkov. DB2 pre z/OS bola vždy známa pre jej vedúci OLTP výkon a schopnosti, a pre jej spoľahlivosť a dostupnosť podpory najdôležitejších operácii pre podnikanie, ale z/OS verzia teraz začína získavať BI črty ako aj materialized query tables (MQTs) a hviezdicovú schému. Larry Ellison z Oracle komentoval, že DB2 pre z/OS je jedna konkurenčná databáza ktorá si zaslúži obdiv a rešpekt.

30. januára 2006 IBM vypustilo bezpoplatkovú verziu DB2 tiež nazývanú DB2 Express-C. Touto cestou očakávalo odpoveď na nedávno oznámené voľné verzie Oracle 10g a Microsoft SQL Server. Na rozdiel od Microsoft SQL Serveru alebo voľných edícií Oracle, Express-C nemá limit na počet používateľov alebo na veľkosť databázy. Zatiaľ čo verzie 8.2 a 9.1 DB2 Express-C má predpísany hardvérový limit na server na ktorom beží, DB2 Express-C 9.5 môže bežať na windowsových aj linuxových strojoch rôznej veľkosti, ale databáza nevyužije viac ako 2 CPU jadrá a 2GB RAM. V roku 2007, IBM predstavilo ročné paušálne predplatné (Fixed Term Licence FTL), ktorá ponúka ročnú telefónnu podporu pre Express-C za 3000 USD za jeden server. Nákup FTL tiež dovoľuje DB2 Express-C databáze využiť až do štyroch CPU jadier a 4GB RAM. Používatelia DB2 Express-C ktorý si nekúpia FTL predplatné môžu dostať podporu a asistenciu zadarmo, verejné web fórum udržiavané IBM technikmi a ostatnými DB2 používateľmi.

## Referencie


## Externé odkazy
* IBM DB2
* IBM DB2 Express-C - Bezplatná verzia DB2 pre Linux a Windows

Kategória:Databázové systémy
Charlesov zákon

**Charlesov zákon** v termodynamike a fyzikálnej chémii je vzťah pre izochorický dej prebiehajúci v ideálnom plyne.

*Tlak plynu pri stálom objeme sa mení priamo úmerne s jeho termodynamickou teplotou.*

Inak povedané: 

*Medzi tlakom a teplotou existuje lineárna závislosť, za predpokladu že sa nemení látkové množstvo plynu a jeho objem je konštantný*.

## Rovnica
Charlesov zákon je možné vyjadriť rovnicou
:\frac{p}{T} = \mbox{konst}
kde p je tlak plynu a T je jeho termodynamická teplota.

Konštanta sa označuje ako teplotná objemová rozaťažnosť.

:*V* je objem plynu
:*T* je teplota plynu (merané v kelvinoch)
:*k* je konštanta

## História
Teplotnú rozpínavosť vzduchu popísal francúzsky fyzik Jacques Alexandre César Charles v roku 1787 nezávisle od Gay-Lussaca a Daltona. Tieto vzťahy boli publikované na základe Gay-Lussacovho článku, preto bývá tento zákon niekedy označovaný ako *Gay-Lussacov izochorický zákon*.

## Pozri aj
* Boyleov zákon
* Gay-Lussacov zákon
* Ideálny plyn
* Termodynamika

Kategória:Termodynamika
Kategória:Fyzikálne zákony
Kategória:Eponymické termíny vo fyzike
Legionellaceae

**Legionellaceae** je čeľaď baktérií z radu Legionellales.

## Charakteristika
Príslušníci tejto čeľade sú gramnegatívne, pohyblivé, nesporulujíce, štíhle tyčky, väčšinou vláknitého tvaru. Sú aeróbne, majú schopnosť prežiť aj pri teplotách vyšších ako 50°C, spóry však netvoria.

## Systematika
Podľa NCBI (stav september 2021):
čeľaď Legionellaceae:
*viacero nepomenovaných druhov incertae sedis - napr. UBA2794, UBA6148  
*rod Fluoribacter - alternatívne považovaný za súčasť rodu Legionella (porov. nižšie)
*rod legionela (Legionella) [v širšom zmysle] - vrátane toho, čo sa inde označuje ako rod Sarcobium
*rod Tatlockia - staršie považovaný za súčasť rodu Legionella

Podľa GTDB (verzia 06-RS202 z apríla 2021):
čeľaď Legionellaceae:
*rod legionela (Legionella) [v užšom zmysle] - vrátane toho, čo sa inde označuje ako rody Fluoribacter a Sarcobium
*rod Legionella A 
*rod Legionella B
*rod Legionella C
*rod Legionella D
*rod Tatlockia
*rod 2-12-FULL-35-11
*rod 2-12-FULL-37-14
*rod CABHON01
*rod CAISSD01
*rod DDPF01
*rod GCA-2786165
*rod GCA-2863045
*rod JAALKW01
*rod JACETI01
*rod UBA11403
*rod UBA2653

## Zdroje

## Iné projekty
Stuart Sutcliffe

**Stuart Fergusson Victor Sutcliffe** (* 23. jún 1940 – † 10. apríl 1962) bol dva roky hráčom na basovú gitaru v začiatkoch hudobnej kariéry skupiny The Beatles. Spolu s Johnom Lennonom vymysleli názov skupiny *The Beatles*, s ktorou začali hrávať v nemeckom Hamburgu. Tu sa Sutcliffe stretol s fotografkou Astrid Kirchherr, s ktorou sa neskôr zasnúbil. 

V Hamburgu začal Sutcliffe navštevovať umeleckú školu *Hamburg College of Art*, kde študoval u Eduarda Paolozziho, jedného z neskorších predstaviteľov umeleckého štýlu, známeho pod názvom pop art. Obrazy Stuarta Scliffa sú charakterizované ako diela v štýle abstraktného expresionizmu. 

Stuart Sutcliffe počas štúdia v Hamburgu trpel silnými bolesťami hlavy, ktorých príčinu nemeckí lekári nedokázali presnejšie diagnostikovať. Iba 21-ročný zomrel na vnútorné krvácanie 10. apríla 1962 v aute vedľa  Astrid Kirchherr počas prepravy na lekárske vyšetrenie.

Na kompilácii *[[Anthology 1]]* od kupiny The Beatles z roku 1995 sa nachádza viacero predtým nepublikovaných nahrávok. Na obale tohto albumu je vpravo hore Sutcliffova fotografia, jeho postava sa nachádza aj na obale albumu *[[Sgt. Pepper’s Lonely Hearts Club Band]]* z roku 1967. 

Ako hráč na basovú gitaru je Sutcliffe uvedený v troch nahrávkach, ktoré skupina urobila v roku 1960. Sú to skladby „Hallelujah, I Love Her So“, „You'll Be Mine“, a „Cayenne“.

## Referencie


Kategória:Škótski maliari
Kategória:Anglickí rockoví basgitaristi
Kategória:Anglickí maliari
Kategória:The Beatles
Kategória:Osobnosti z Edinburghu
Kategória:Škótski rockoví basgitaristi
Kategória:Anglické osobnosti škótskeho pôvodu
Zakk Wylde

**Zakk Wylde**, vlastným menom *Jeffrey Phillip Wielandt*, (* 14. január 1967, Bayonne, New Jersey, USA) je americký gitarista a spevák.

20. mája 1987 sa stal členom sprievodnej skupiny Ozzyho Osbourna, bývalého speváka Black Sabbath. 

Keď v roku 1993 ohlásil Ozzy Osbourne ukončenie svojej hudobnej kariéry, založil Wylde vlastnú skupinu Pride and Glory. V roku 1994 vyšiel skupine album *Pride and Glory*. O rok neskôr sa Ozzy Osbourne vrátil na hudobnú scénu, a Wylde sa znovu pripojil k sprievodnej skupine. 

V roku 1998 založil skupinu Black Label Society, zároveň však naďalej hrá so skupinou Ozzyho Osbourna.

S manželkou Barbaranne Marie vychovávajú tri deti: synov Jesse a Hendrixa a dcéru Hayley-Rae.

## Diskografia
### Pride & Glory
**Pride and Glory* (1994)

### Sólové projekty
* 1987 Instrumental Solo Demo Tape
**Book of Shadows* (1996)
*Book of Shadows (2016)

### [[Derek Sherinian]]
**Inertia* (2001)
**Black Utopia* (2003)
**Mythology* (2004)
**Blood of the Snake* (2006)

### [[Black Label Society]]
**Sonic Brew* (1999)
**Stronger Than Death* (2000)
**Alcohol Fueled Brewtality* (2001)
**1919 Eternal* (2002)
**The Blessed Hellride* (2003)
**Boozed, Broozed, and Broken Boned* (DVD) (2003) (Certified Platinum)
**Hangover Music Vol. VI* (2004)             
**Mafia* (2005)
**Kings of Damnation 98-04* (Career Retrospective) (2005)
**Shot To Hell* (2006)
**The European Invasion:Doom Trooping Live* (2006) (DVD)
**Order Of The Black* (2010)

### [[Ozzy Osbourne]]
**No Rest For The Wicked* (1988)
**Just Say Ozzy* (1990)
**No More Tears* (1991)
**Live and Loud* (1992/93)
**Ozzmosis* (1995)
**Down to Earth (2001)
**Live At Budokan* (2002)
**Black Rain* (2007)

=== Iné ===
**Stairway To Heaven/Highway To Hell* (1989)
**Ward One: Along the Way* (1990)
**Dweezil Zappa: Confessions* (1991)
**LA Blues Authority* (1991)
**Britny Fox: Bite Down Hard* (1991)
**Guitars that Rule the World* (1992)
**C.P.R* (1992)
**Stevie Salas: The Electric Pow Wow* (1993) 
**Blackfoot:After the reign* (1994)
**Stairway to Heaven Tribute* (1997)
**Carmine Appice's Guitar Zeus 2* (1997)
**Hard Pressed - Nobuteura Mada* (1997)
**Love: Tokma* (1997) 
**Merry Axemas Vol.2 - More Guitars* (1998)
**RE-SET - Marcy* (1998)
**Humanary Stew - A Tribute To Alice Cooper* (1999)
**Ozzfest 2001: The Second Millennium* (2001) 
**Rock Star Soundtrack* (2001) 
**Themes of Horror* (2001)
**Gibson's 50th Anniversary* (2002)
*'[Aqua Teen Hunger Force - Spirit Journey Formation Anniversary * (2003)
**Damageplan - New Found Power* (2004)
**Fozzy - All That Remains* (2005)
*''VH1 Rock Honors s Ozzy Osbourne (2007)

## Iné projekty

## Externé odkazy
*Zakk Wylde - oficiálna stránka 
*  Pódiové sestavy slavných kytaristů (2) - Zakk Wylde 

Kategória:Rockoví gitaristi USA
Kategória:Heavymetaloví gitaristi USA
Kategória:Osobnosti z New Jersey
Pseudomonadaceae

**Pseudomonadaceae** je čeľaď baktérií z radu Pseudomonadales.

Hygienicky najvýznamnejší je druh Pseudomonas aeruginosa gram-negatívna tvar rovnej, až mierne zahnutej tyčinky, s rozmerom približne 5 - 1 µm × 1,5 - 6 µm. Sú nesporulujúce, pohyblivé pomocou bičíka, tvorí obaly, extraceulárne baktéria produkuje enzýmy typu exotoxínov, tým zvyšuje svoju ochranu voči fagocytóze a vonkajším vplyvom. Druh je tolerantný k teplote 5 - 42 °C, kultivuje sa pri teplote 37°C, keďže pri kultivácii sa sledujú vlastnosti mikroorganizmov pri podmienkach čo najbližších ľudskému telu.

V starých kultúrach vznikajú oxidačné deriváty, npr. alfaoxifenazin, ktoré majú výrazný antibiotický účinok proti grampozitivnym a niektorým gramnegatívnym baktériám. Tieto látky boli nesprávne zaradené medzi enzýmy a označené  ako pyocyanáza. Českí mikrobiológovia ich využívali k liečbe lokálnych infekcíí už pred II. svetovou vojnou . Po osídlení organizmu produkuje látku pyocyanin je modrý pigment ktorý farbí kolónie do modrastá, žltozelený fluorescein umožňuje, že kolónia fluoreskuje pod UV lampou. Ak sa táto baktéria vyskytuje napríklad v kožnej rane, tiež možno pozorovať modrasté zafarbenie hnisu.

Aerobné baktérie ako zástupcovia čeľade Pseudomonadaceae využívajú ako zdroj energie napríklad glukózu, ktorú oxidujú, potom nasledujú chemické deje, látky vzniknuté sa dostávajú do krebsovho cyklu, energia je získavaná prostredníctvom ATP.

Kategória:Pseudomonadales
Kaikata

**Kaikata** je podmorský vulkán v Pacifiku, so základňou v hĺbke 2&nbsp;350&nbsp;m a vrcholom 162&nbsp;m pod hladinou mora. Vrchol je tvorený dvoma štítmi, umiestnenými na severovýchodnom a juhozápadnom konci, juhozápadný štít je vyšší. Vulkán je tvorený prevažne bazaltami a dacitmi, od roku 1988 je vďaka zvýšenej hydrotermálnej aktivite preklasifikovaný Japonskou meteorologickou agentúrou ako aktívny.

## Externé odkazy
* www.volcano.si.edu  - Kaikata na Global Volcanism Program 

Kategória:Sopky Japonska
Eric Clapton

**Eric Patrick Clapton**, CBE (* 30. marec 1945), prezývaný ako *Slowhand* (*Pomalá ruka*), je jeden z najúspešnejších anglických rockových a bluesových gitaristov, spevákov a skladateľov 20. a 21. storočia. Je držiteľ ceny Grammy Award, a dosiahol aj to, že bol trikrát uvedený do Rokenrolovej siene slávy (nielen ako osobnosť, ale aj ako člen skupín The Yardbirds a Cream).

Často ho hudobná kritika aj verejnosť označuje za jedného z najlepších gitaristov. V rebríčku 100 najlepších gitaristov všetkých čias časopisu Rolling Stone sa umiestnil na štvrtom mieste a v zozname 100 najväčších umelcov všetkých čias má 54. pozíciu.

Aj keď sa Claptonov hudobný štýl sa v priebehu jeho kariéry menil, všeobecne ho považujú za jedného z predstaviteľov interpreta bluesovej hudby. Považujú ho za inovátora v štýle hry na gitare, vrátane blues-rocku (so skupinami John Mayall & the Bluesbreakers a The Yardbirds) či psychedelického rock (so skupinou Cream). Clapton dosiahol úspechy v hudobných rebríčkoch aj v žánroch, ktoré pochádzajú z Delta blues (blues z delty rieky Mississippi) (album *[[Me and Mr. Johnson]]* z roku 2004), či popmusic (skladba „Change the World“) alebo aj reggae (s coververziou skladby „I Shot the Sheriff“ od Boba Marleyho z roku 1974). Slávna je aj skladba „Layla“, ktorú nahral so skupinou Derek and the Dominos, či balada „Tears in Heaven“ z roku 1992.

## Referencie

## Iné projekty
 

## Externé odkazy
* 

Kategória:Anglickí bluesoví gitaristi
Kategória:Anglickí bluesoví speváci
Kategória:Anglickí rockoví gitaristi
Kategória:Anglickí rockoví speváci
Kategória:Anglickí hudobní skladatelia
Kategória:Anglickí hudobní producenti
Kategória:Bluesrockoví hudobníci
Kategória:Interpreti Warner Bros. Records
Kategória:Sóloví gitaristi
Kategória:Slide gitaristi
Kategória:Rock and Roll Hall of Fame
Kategória:Blues Hall of Fame
Kategória:Držitelia ceny Brit Award
Kategória:Držitelia ceny Emmy
Kategória:Držitelia ceny Grammy
Kategória:Držitelia Radu britského impéria
Kategória:Commanders of the Order of the British Empire
Activision Blizzard

**Activision Blizzard, Inc.** je americká firma, jedna z najväčších spoločností, ktorá sa zaoberá vývojom, obchodom a distribúciou počítačových a video hier. Spoločnosť má centrálu v kalifornskej Santa Monica a bola založená v roku 2008 zlúčením firiem *Vivendi Games* a *Activision*.

Activision Blizzard v súčasnosti zahŕňa päť obchodných značiek: Activision, Blizzard Entertainment, Major League Gaming, Activision Blizzard Studios a King Digital Entertainment.

## Iné projekty

## Zdroj

Kategória:Vývojárske a vydavateľské spoločnosti počítačových hier a videohier
Petr Nárožný

Ing. arch. **Petr Nárožný** (* 14. apríl 1938, Praha) je český herec a zabávač, ktorý vystupoval v desiatkach televíznych diel. V&nbsp;roku 1973 získal angažmán v divadelnom spolku Semafor.

Vyštudoval fakultu architektúry a pozemného staviteľstva na ČVUT v Prahe. V roku 2019 načítal audioknihu Černošský Pán Bůh a páni Izraeliti / Starej zákon a proroci (vydala Audiotéka).

## Diela
* Jáchyme, hoď ho do stroje!
* Páni kluci
* Což takhle dát si špenát
* Jen ho nechte, ať se bojí
* Žebrácká opera
* „Marečku, podejte mi pero!“
* Mach, Šebestová a kouzelné sluchátko
* televízny seriál Hospoda
* dabing hry Polda 

## Externé odkazy
* Osobná stránka
* Profil Petra Nárožného na Osobnosti.cz

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí televízni moderátori
Kategória:Českí komici
Kategória:Absolventi Českého vysokého učení technického
Kategória:Osobnosti z Prahy
Gary Reed

**Gary Reed** (* 25. október 1981, Corpus Christi, Texas, USA) je kanadský atlét. Na MS v atletike 2007 získal striebornú medailu v behu na 800 metrov. Reed je aj kanadským rekordérom na tejto trati.

## Vrcholné podujatia

## Iné projekty

## Externé odkazy
profil atléta

Kategória:Kanadskí bežci na 800 m
Kategória:Kanadskí olympionici
Kategória:Kanadské osobnosti afroamerického pôvodu
Kategória:Osobnosti z Corpusu Christi (Texas)
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Tomáš Hubočan

**Tomáš Hubočan** (* 17. september 1985, Žilina) je slovenský futbalový obranca. Od septembra 2023 hrá za klub MŠK Žilina. Je známy pre svoju schopnosť hrať na viacerých obranných pozíciách, najmä na ľavej strane obrany.

## Kariéra
Hubočan začal svoju profesionálnu kariéru v slovenskom klube MŠK Žilina a neskôr pôsobil v rôznych európskych kluboch, vrátane Zenitu Petrohrad, Olympique de Marseille a iných.  

V prvom zápase v Lige majstrov, 29. septembra 2008 proti Realu Madrid, si strelil vlastný gól.  

Vo februári 2009 si zlomil v priateľskom zápase proti klubu FC Chimki kľúčnu kosť. Musel ísť na operáciu a dva mesiace nemohol trénovať.

Dňa 3. októbra 2012 proti AC Miláno si dal vlastný gól opäť. Jeho tím prehral 2:3.

Hubočan sa po úspešných rokoch v zahraničí rozhodol, že svoju kariéru ukončí tam, kde to všetko začalo, v klube MŠK Žilina. V Žiline je veľkým mentorom a vzorom pre mladých hráčov, s ktorými môže zdieľať svoje skúsenosti z medzinárodného futbalu.

## Referencie

## Iné projekty

Kategória:Slovenskí futbalisti
Kategória:Hráči MŠK Žilina
Kategória:Hráči FC ViOn Zlaté Moravce
Kategória:Hráči FK Zenit Petrohrad
Kategória:Futbaloví obrancovia
Kategória:Hráči Olympique de Marseille
Kategória:Hráči Omonia Nikózia
Karnitín

**Karnitín** je kvartérna amónna soľ, ktorá sa účastní metabolizmu cicavcov, rastlín a niektorých baktérií.

Názov "karnitín" je odvodený od latinského slova "*caro*"*,* mäso. Čistý karnitín je biely prášok, silne priťahujúci vodu, takže aj na vzduchu sa rýchlo mení na roztok. Označuje sa i ako **karnitín báza** alebo tiež čistý karnitín. Má dve optické formy, ale len ľavotočivá (L-karnitín) má liečebný účinok. V predaji je preto výlučne L-forma. Prírodným izomérom je iba L-karnitín.

## Izoméry
Karnitín sa vyskytuje v dvoch izoméroch, a to ako D-karnitín a L-karnitín. L-karnitín, označovaný i ako **vitamín Bt**, sa v poslednom čase hojne využíva ako potravinový doplnok (pri chudnutí, športovaní či prevencii). D-karnitín nemá v ľudskom tele žiadnu funkciu, pri veľkom množstve môže byť toxický.

### <small>L</small>-karnitín
L-karnitín je látka, ktorá zintenzívňuje premenu tukov tým, že na seba viaže mastné kyseliny obsiahnuté v tukoch a umožňuje ich prechod cez mitochondrionálnu membránu bunky, kde sa z nich tvorí energia.

## Prírodné zdroje
Zastúpenie karnitínu v potrave je rôzne. Najviac ho obsahuje ovčie mäso, potom jahňacie a hovädzie, menej už bravčové a králičie. Oveľa menej ho je v kuracom mäse, jahňacej pečeni a v kravskom mlieku. Až 75% dennej potreby karnitínu u človeka musí byť dodávaných stravou, zvyšok je vlastná tvorba z esenciálnych aminokyselín lyzínu a metionínu v tele. 

Karnitín sa spätne resorbuje v obličkách - až 98-99 %. Po prijatí v bežnej strave (mäso, mlieko) sa dokáže vstrebať zo 75 %, z umelých doplnkov len asi 5-10 %.

## Referencie

Kategória:Vitamíny
Kategória:ATC A16AA – Aminokyseliny a ich deriváty
Kategória:Doplnky stravy
Joe Perry

**Joe Perry**, vlastným menom Anthony Joseph Perry, (* 10. september 1950, Lawrence, Massachusetts, USA) je americký gitarista a jeden zo zakladajúcich členov hardrockovej skupiny Aerosmith. 

Skupinu založil so spevákom (pôvodne bubeníkom) Stevenom Tylerom a basgitaristom Tomom Hamiltonom v roku 1970. Kvôli nezhodám s Tylerom ju opustil v r. 1979 (nahradil ho Jimmy Crespo), následne na čo založil vlastnú kapelu s názvom The Joe Perry Project s ktorou nahral tri sólové albumy. Do Aerosmith sa vrátil roku 1984.  

V roku 2001 hosťoval na sólovom albume Micka Jaggera *Goddess in the Doorway*, o štyri roky neskôr vydal sólový album s názvom *Joe Perry* (2005).  

## Vybavenie
Perry hrá prevažne na gitarách značky Gibson. Firma vyprodukovala aj sériu výrobkov, tzv. signature modely *Gibson Joe Perry Les Paul*. 

## Diskografia
S Aerosmith:

* *[[Aerosmith (album)|Aerosmith]]* (1973)
* *[[Get Your Wings]]* (1974)
* *[[Toys in the Attic]]* (1975)
* *[[Rocks]]* (1976)
* *[[Draw the Line]]* (1977) 
* *[[Live! Bootleg]]* (1978) - živý album 
* *[[Night in the Ruts]]* (1979)
* *[[Greatest Hits (Aerosmith)|Greatest Hits]]* (1980) - výber hitov 
* *[[Down With Mirrors]]* (1985)
* *[[Classics Live]]* (1986) – živý dvojalbum 
* *[[Classic Live II]]* (1986) – živý dvojalbum 
* *[[Permanent Vacation]]* (1987) 
* *[[Gems]]* (1988) – výber hitov 
* *[[Pump]]* (1989)
* *[[Pandoras Box]]* (1991) – výber hitov 
* *[[Get a Grip]]* (1993)
* *[[Box of Fire]]* (1994) - výber hitov
* *[[Big Ones]]* (1994) – výber hitov 
* *[[Nine Lives]]* (1997)
* *[[A Little South of Sanity]]* (1998) – živý dvojalbum 
* *[[Just Push Play]]* (2001)
* *[[O Yeah! Ultimate Aerosmith Hits]]* (2002) – výber rockových klasík 
* *[[Honkin on Bobo]]* (2004) – album blues-rockových coververzií 
* *[[Rockin the Joint]]* (2005) – živý album
* *[[Devils Got a New Disguise]]* (2006) - výber hitov

Sólová:
*Let the Music Do the Talking (1980)
*I´ve Got to Rock´n´roll Again (1981)
*Once a Rocker Always a Rocker (1983)
*Joe Perry (2005)
*Have Guitar, Will Travel (2009)

### Hudobná spolupráca
*skladba „Walk This Way“ (1986) s Run D.M.C
*skladba „Roots Rock Reggea“ s Bobom Marleym

## Referencie


## Externé odkazy
*Joeperrymusic - oficiálna stránka 

Kategória:Členovia skupiny Aerosmith
Kategória:Rockoví gitaristi USA
Svit

**Svit** môže byť:

* svetlo, jas, žiara
* prenesene: (záb)lesk v očiach
* svetlo pred východom slnka, svitanie, úsvit, brieždenie 
* mesto na Slovensku, pozri Svit (mesto)
* bývalý slovenský časopis, pozri Svit (časopis)
* noviny, ktoré vychádzali v Užhorode v rokoch 1867 až 1871, tlačový orgán *Spoločnosti sv. Bazila Veľkého*, pozri Svit (18611887)
Advanced Host Controller Interface

**Advanced Host Controller Interface** (AHCI) je hardvérový mechanizmus, ktorý umožňuje softvéru komunikovať so zariadeniami Serial ATA (SATA), ktoré sú navrhnuté tak, aby umožňovali vlastnosti, ktoré nie sú dostupné v Parallel ATA (PATA). Okrem vyššej rýchlosti je to možnosť odpájania zariadení za chodu a "native command queuing". Aktuálna verzia špecifikácie je v1.3 z júna 2008.

Väčšina SATA radičov umožňuje zapnúť AHCI samostatne alebo v kombinácii s podporou RAID.

AHCI je plne podporované vo Windows Vista a v systéme Linux od jadra 2.6.19. Staršie operačné systémy vyžadujú ovládač pre daný radič.

Kategória:Serial ATA
Neudorf

**Neudorf** (nem. for "nová dedina") môže byť:

## V Rakúsku
* Neudorf bei Staatz, v okrese Mistelbach, Dolné Rakúsko
* Wiener Neudorf, v okrese Mödling, Dolné Rakúsko
* Neudorf bei Parndorf, v Burgenlande
* Neudorf bei Passail, v Štajersku
* Lokalita v Graz Liebenau

## V Nemecku
* Neudorf (Wächtersbach), Hesensko
* Neudorf (Duisburg), časť Duisburgu
* Neudorf (Sasko-Anhaltsko), v okrese Harz v Sasku-Anhaltsku
* Lokalita mesta Amorbach v severnom Bavorsku
* Pegnitz-Neudorf, lokalita v meste Pegnitz v severnom Bavorsku
* Graben-Neudorf, mesto v okrese Karlsruhe v Bádensku-Württembersku
* Neudorf-Bornstein

## Pozri aj
* Novo Selo
Brittas (rieka)

**Brittas** je krátka rieka vo východnom Írsku. Je to pravostranný prítok Liffey a meria .

Pramení v pohorí Wicklow Mountains na západnom svahu Ballymorefinn Hill (), v nadmorskej výške približne  V pramennej oblasti tečie zalesneným územím na sever, následne sa oblúkom stáča na juhozápad, neskôr na západ a tvorí hranicu medzi správnymi jednotkami Dublin a Kildare. Južne od obce Brittas sa stáča na juh, vteká na územie grófstva Kildare a výrazne meandruje. Na dolnom toku už pokračuje vo výraznejšie rozšírenom koryte a preteká mestečkom Kilbride. V blízkosti mesta ústi do Liffey.

Kategória:Povodie Liffey
Kategória:Rieky v Írsku
Brittas

**Brittas** môže byť:

* obec v Írsku, pozri Brittas (obec)
* vodný tok v Írsku, pozri Brittas (rieka)
* záliv v Írsku, pozri Brittas Bay
* britský seriál, pozri The Brittas Empire
Shankill

**Shankill** môže byť:

*obec v grófstve Dublin, pozri Shankill (obec)
*vodný tok v Írsku, pozri Shankill (rieka)
*ulica a volebný okrsok v západnom Belfaste, pozri Shankill Road
*obvod v Belfaste, pozri Shankill (Belfast)
Shankill (rieka)

**Shankill** je vodný tok vo východnom Írsku. Je to pravostranný prítok Liffey a meria . Preteká neobývaným územím grófstva Kildare.

Pramení v pohorí Wicklow Mountains na juhovýchodnom svahu vrchu Seahan (), v nadmorskej výške cca  Sprvu tečie juhozápadným smerom až po sútok s prítokom zo severného svahu Seefinganu (), odtiaľ pokračuje viac-menej na západ cez lokalitu Shankill. Ďalej už pokračuje juhozápadným smerom a zľava priberá prítok zo severovýchodného svahu Seefinu () a tiež Cloghoge Brook. Napokon podteká cestu R759 a východne od mestečka Kilbride sa vlieva do Liffey.

Kategória:Povodie Liffey
Kategória:Rieky v Írsku
Belisar

[thumb|Belisar na obraze [Jacques-Louis David|Jacquesa-Louisa Davida (1781)]]
**Belisar** alebo **Belisarios** (, vlastným menom po latinsky *Flavius Belisarius*; * cca 505, † 13. marec 565) bol byzantský vojvodca za vlády cisára Justiniána I. V rokoch 533 – 534 zničil ríšu Vandalov v Afrike, roku 540 dobyl Ravennu, roku 548 ho odvolali, roku 562 uväznili, o rok neskôr rehabilitovali. 

Flavius Belisarius bol jeden z najväčších generálov Byzantskej ríše a jeden z najvychvaľovanejších generálov v histórii. Bol nástrojom odvážneho plánu cisára Justiniána I. na znovuzískanie väčšiny Západorímskej ríše. Tento plán bol po necelom storočí odvolaný ako neúspešný.

Bol síce menej známy ako iní slávni generáli ako Hannibal, Gaius Iulius Caesar, Alexander Veľký alebo Napoleon Bonaparte, ale jeho skúsenosti a schopnosti boli prekonané veľmi malým počtom vojvodcov v histórii a vďaka nim patrí do pätice najvýznamnejších generálov v dejinách.

Niektorí jeho muži ho nazývali „Posledný Riman“.

## Iné projekty

Kategória:Byzantské vojenské osobnosti
Kategória:Narodenia v 505
Kategória:Úmrtia v 565
Kategória:Úmrtia 13. marca
Vydrica (Bratislava)

**Vydrica** (nem. *Weidritz*, niekedy aj *Wödritz*, maď. *Vödric*) je bývalá osada pod Bratislavským hradom v Starom Meste.

Vznikla najneskôr okolo roku 1360, pravdepodobne presťahovaním obyvateľov bývalej rovnomennej osady z dnešnej južnej Mlynskej doliny, pozri Vydrica (Mlynská dolina). Nová Vydrica bola pôvodne jednoulicová osada za bránou mestských hradieb (od 15. storočia podľa tejto osady nazývanou Vydrická brána). Bola to jedna zo štyroch mestských brán a vychádzala cez ňu stredoveká obchodná cesta.

Od 18. storočia do druhej svetovej vojny bola Vydrica s okolím známa prostitúciou. Prevažná väčšina domov Vydrice bola zbúraná okolo roku 1960 a okolo roku 1970 v súvislosti s výstavbou Mosta SNP, prebieha jej opätovné zastavanie.

## Pozri aj
* Podhradie (Bratislava)
* Prídavkova ulica (zaniknutá)
* Medzierka (zaniknutá)
* Kálalova ulica
* Šťučia ulica

## Iné projekty

## Externé odkazy
* Článok na sme.sk

Kategória:Bratislava
Kategória:Dejiny Bratislavy
Kategória:Obce začlenené do Bratislavy
Neudorf bei Parndorf

**Neudorf bei Parndorf** (, , ) je obec v Rakúsku v spolkovej krajine Burgenland v okrese Neusiedl am See.

Žije tu  obyvateľov ().

## Geografia
Nachádza sa asi 20 km juhozápadne od centra Bratislavy pri obci Potzneusiedl a obciach Gattendorf a Parndorf.

## Dejiny
Neudorf patrí medzi miesta, kde sa usadila pred rokmi chorvátska menšina. Aj dnes je tu možné naraziť na dvojjazyčné nemecko-chorvátske názvy, napr. na škole alebo budove obecného úradu. Do prvej svetovej vojny bol Neudorf súčasťou Uhorska, po jej skončení sa po Trianonskej zmluve stal súčasťou Burgenlandu, ktorý bol začlenený do nového Rakúska. Podľa niekoľkých návrhov malo byť okolie Neudorfu a ostatných obcí pri Bratislave na rakúskej strane pričlenených k Česko-slovenskej republike.

## Iné projekty

## Referencie



Kategória:Obce okresu Neusiedl am See
Legionellales

**Legionellales** je rad baktérií z taxónu gama-proteobaktérie (Gammaproteobacteria). Patrí sem rad patogénov.

## Systematika
Podľa NCBI (stav v septembri 2021):
rad Legionellales:
*incertae sedis:
**viacero nepomenovaných druhov - napr. druhy UBA1113, UBA1524
**rod *[[Endohaliclona]]* - opísaný v roku 2019
*čeľaď Legionellaceae - rody pozri v článku o tejto čeľadi
*čeľaď Coxiellaceae [v širšom zmysle] - zahŕňa najmä rody *[[Aquicella]]*, *[[Rickettsiella]]* (Tomuto rodu v GTDB (pozri nižšie) zodpovedajú rody *[[Rickettsiella A]]* a *[[Rickettsiella B]]*. Staršie sa tento rod zaraďoval do čeľade Rickettsiaceae.), *[[Diplorickettsia]]* (opísaný v roku 2011), *[[Coxiella]]* a *[[Berkiella]]*

Podľa GTDB (verzia 06-RS202 z apríla 2021):
Rad Legionellales zahŕňa jedinú čeľaď Legionellaceae. V tomto systéme:
:-druh UBA1113 patrí do radu UBA1113, 
:-druh UBA1524 do čeľade Legionallaceae, 
:-rod *Endohaliclona* nie je uvedený, 
:-rod *Aquicella* patrí do radu DSM-16500 (jediná čeľaď: DSM-16500), 
:-rod *Rickettsiella A*, rod *Rickettsiella B* a rod *Diplorickettsia* patria do radu Diplorickettsiales (jediná čeľaď: Diplorickettsiaceae), 
:-rod *Coxiella* patrí do radu Coxiellales (jediná čeľaď: Coxiellaceae [v užšom zmysle]),
:-rod *Berkiella* do radu Berkiellales (jediná čeľaď: Berkiellaceae).

Podľa práce Solbach et al. 2021 do radu Legionellales patria aj rody *[[Pokemonas]]* (príbuzný s rodom *Aquicella*), *[[Fiscibacter]]* (príbuzný s rodom *Berkiella*) a *[[Ovatusbacter]]* (príbuzný s rodom *Berkiella*). Solbach et al. 2021 tieto rody zaraďujú do čeľade Coxiellaceae [v širšom zmysle].

## Zdroje

## Iné projekty
Lučenec (vrch)

**Lučenec** () je vrch v severnej časti Veľkej Fatry. Nachádza sa približne  východne od Martina, v ochrannom pásme Národného parku Veľká Fatra. 

## Poloha
Nachádza sa v severozápadnej časti Veľkej Fatry, v geomorfologickom podcelku Lysec. Leží v okrese Martin a zasahuje na katastrálne územie obcí Sklabinský Podzámok
a Sklabiňa. Lučenec sa nachádza nad obcou Sklabinský Podzámok, v bočnom hrebeni, ktorý západným smerom vybieha z Jarabinej (), situovanej v turčianskej vetve hlavného hrebeňa. 

## Popis
Lučenec leží mimo hlavného hrebeňa medzi Kantorskou dolinou na severe a Sklabinskou dolinou na juhu. Dolinami prúdia potoky, odvodňujúce masív; severné časti hrebeňa odvádzajú vodu Kantorským potokom do Váhu, južné Sklabinským potokom do Turca. Západným smerom susedí Tlstý diel (), južným Tisové () a Lysec (), východne sa v hlavnom hrebeni nachádza Jarabiná () a Vyšná Lipová () a severnými susedmi sú Prieložnica () a Katova skala (). Juhozápadné časti vrchu majú formu horských lúk.

### Výhľady
Poloha vrchu na okraji pohoria a nesúvislý porast na vrchole umožňujú dobrý výhľad najmä na okolité vrchy Veľkej Fatry. Veľmi dobre viditeľná je tiež veľká časť Turčianskej kotliny a pohoria Žiar. Pri vhodných podmienkach možno pozorovať tiež .

## Prístup
Vrch je prístupný po  značke zo Sklabine a odbočením na  značku v Sklabinskej doline. Chodník začína na rázcestí *Medzi mníchmi* a cez vrchol Lučenca vytvára okruh, končiaci v doline na rázcestí *Na jame*, kde sa pripája na modrú značku.

## Referencie

## Pozri aj
* Lysec (geomorfologický podcelok)
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Sklabinský Podzámok
Kategória:Sklabiňa
Ashtabula

thumb
**Ashtabula** je mesto v USA, v štáte Ohio. Významný uhoľný prístav pri Erijskom jazere (Lake Erie) v ústí rieky Ashtabula, severovýchodne od Clevelandu. Podľa sčítania ľudu v roku 2000 malo 20 962 obyvateľov. Partnerským mestom Ashtabuly na Slovensku je Bardejov.

## Iné projekty

Kategória:Mestá v Ohiu
Ocicat

**Ocicat** je hybridné plemeno, vyšľachtené z siamských a habešských mačiek. Vznikla v roku 1964 z náhodného spojenia.

## Charakteristika
Ocicat je vzhľadom na telo nesmierne ťažký. Zovňajškom vykazuje veľa zhôd s egyptskou mau. Mačky sú menšie ako kocúry. Patrí medzi mačky s tzv. aguti faktorom (bodkovaná kresba). Dokážu chodiť na vôdzke ako psy. Veľa ľudí si ich mýli s domácimi nečistokrvnými mačkami.

## Povaha
Ocicaty sú veľmi aktívne, hravé, inteligentné mačky a majú veľmi veľkú potrebu spoločnosti a pozornosti. Sú rafinované a dôvtipné. Ťažko znášajú samotu.

## Iné projekty
 

## Zdroj
* *Plemena koček* - Olga Thámová, Zdeňek Gorgoň
Ploská (vrch vo Veľkej Fatre)

**Ploská** () je výrazný vrch v hlavnom hrebeni Veľkej Fatry. Vedú na ňu značkované chodníky z Liptovských Revúc, Belej-Dulíc a Necpál. Z vrcholu je kruhový rozhľad.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra. Masívom Ploskej vedie hranica okresov Martin a Ružomberok a stretávajú sa tu katastrálne územia obcí Belá-Dulice a Liptovské Revúce. Pod masívom končí Necpalská a Ľubochnianska dolina, ktorými vedú lesnými cestami aj značkované trasy. Vrcholom vedie do sedla na západnom úpätí Veľkofatranská magistrála, ktorú tu križujú viaceré značené turistické chodníky. V tejto lokalite stojí aj Chata pod Borišovom. Vrch patrí do Národného parku Veľká Fatra.

## Prírodné podmienky
Vrch budujú spodnokriedové sliene príkrovu fatrika. Hôľnu, mierne uklonenú časť tvorí široká, mierne sklonená plošina, porastená subalpínskymi lúkami a pasienkami. Obvod lemujú veľké svahové poruchy a lavínovité ryhy.

## Výhľady
Hôľnatý vrchol Ploskej a značná nadmorská výška umožňujú ďaleké výhľady. Poloha v centrálnej časti Veľkej Fatry poskytuje výhľad na mnohé veľkofatranské vrcholy, no tiež na susedné pohoria. Pri vhodných podmienkach možno pozorovať vrcholy Malej Fatry, Chočské vrchy, Vysoké a Nízke Tatry, no nezriedka aj Poľanu, Babiu horu či Lysú horu.

## Prístup
* po  značke z Liptovských Revúc
* po  značke z Ostredku (Veľkofatranská magistrála)
* po  značke od Chaty pod Borišovom (Veľkofatranská magistrála)
** po  značke z Necpál cez Necpalskú dolinu ku Chate pod Borišovom
** po  značke z obce Belá-Dulice Belianskou dolinou ku Chate pod Borišovom

## Referencie

## Pozri aj
* Veľkofatranská magistrála
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape
* Video masívu Ploskej

Kategória:Vrchy vo Veľkej Fatre
Kategória:Tisícovky na Slovensku
Kategória:Belá-Dulice
Kategória:Necpaly (okres Martin)
Kategória:Vrchy v okrese Martin
Kategória:Vrchy v okrese Ružomberok
Mača

**Mača** môže byť:
*mláďa mačky, pozri mačka
*prenesene:
**chúlostivé alebo prítulné dieťa (prípadne aj dospelý človek)
**slabé či nevyvinuté zviera
*dolina na Slovensku, pozri Mača (dolina)
*skrátene Veľká Mača
*skrátene Malá Mača
Hrboltová

**Hrboltová** je mestská časť Ružomberka, do roku 1980 samostatná obec. K roku 2019 v obci žije 124 obyvateľov.

## Polohopis
Hrboltová sa nachádza v severozápadnej časti mesta, na pravom brehu rieky Váh. Nachádza sa tu čistička odpadových vôd a železničná zastávka. Je tu osem ulíc s názvami: Potočná, Priehrada (bývalá ulica Zamadlenovce), Prúty, Príjazdová, Mlynská, Sadová, Ostrá a Záskalie. Každá ulica sa podľa niečoho nazýva. Napr. Potočná ulica – popri ulici tečie potok, ktorý nemá názov. Poslankyňou mestského zastupiteľstva za mestskú časť Ružomberok-Hrboltová je už dlhé roky Michaela. 

## Kultúra a zaujímavosti
### Pamiatky
* Rímskokatolícky kostol sv. Kataríny Alexandrijskej, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z rokov 1827-1830. Kostol stojí na mieste staršieo ranogotického kostola z poslednej tretiny 13. storočia, z ktorého sa dochovala iba svätyňa transformovaná na bočnú kaplnku súčasného kostola. Nachádza sa tu pôvodná krížová klenba s gotickým svorníkom. Pri reštaurátorskom výskume v roku 2011 boli odhalené tri konsekračné kríže. Kostol má hladké fasády s polkruhovo ukončenými oknami. Nad portálom sa nachádza termálne okno. Veža je ukončená korunnou rímsou s terčíkom a zvonovitou helmicou. 

## Referencie

## Externé odkazy
* Oficiálna stránka mesta Ružomberok
* Stránka mestskej časti 
* Aapsida.sk– profil zaniknutého kostola

Kategória:Mestské časti Ružomberka
Kategória:Slovenské obce zaniknuté zlúčením
Sídlisko SNP (Ružomberok)

**Sídlisko SNP** alebo **Roveň** je obytné sídlisko v Ružomberku. Nachádza sa vo východnej časti mesta. Nachádza sa tu Vojenská Nemocnica SNP aj Základná škola Bystrická Cesta. 

Neďaleko stredu sídliska sa nachádza Socha Partizánska Matka. Nachádza sa tam časť trate 870 RužomberokKorytnica (zrušená). S rozlohou vyše 4 km2 je najväčšie sídlisko v meste Ružomberok. Smerom na sever sa ťahá ku Mondi SCP. Smerom na Juh sa ťahá až ku Bielemu Potoku. Smerom na západ sa ťahá ku rieke Revúca a smerom na východ na hranice Ružomberka a Ludrovej. Počet obyvateľov je okolo 2000 - 3 500
Ulice: Bystrická Cesta, Poľná,Štiavnická Námestie SNP, Za dráhou, Svätej Anny, Generála Miloša Vesela, Jána Jančeka a Zarevúca.
Námestia: Námestie SNP
Obchody: Kaufland, OC Stop Shop, OC City Market, Lidl, CBA Verex
Susedí so sídliskom Baničné a s časťami Biely Potok a Staré Mesto.

Kategória:Sídliská na Slovensku
Kategória:Ružomberok
Kategória:Ružomberské sídliská